། །དེའི་དབང་གི་བྱ་བ་མདོར་བསྡུས་བཞུགས།
༄༅། །ཨོཾ་སིདྡྷི་རསྟུ། བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །གང་
གི་རང་བཞིན་མཁའ་འདྲ་སྤྲོས་པའི་འཆིང་ཀུན་བྲལ། །གཉིས་མེད་སྦྱོར་བརྩོན་ཐབས་
ཀྱིས་སྣ་ཚོགས་གཟུགས་འཆང་བ། །བཅུ་ཕྲག་དྲུག་དང་གཉིས་ཀྱིས་ལྷག་པའི་ལྷ་འཁོར་
ལོ། །རང་བཞིན་གྱིས་ལུས་གནས་པའི་ཚོགས་ཀྱིས་རྟག་ཏུ་སྐྱོངས། །དཔལ་ལྡན་མི་
བརྗེད་གཟུངས་མངའ་བརྩེ་བའི་བདག་ཉིད་ཅན། །འགྲོ་དོན་སྐྱོ་བྲལ་བླ་མ་དེ་ལ་ཕྱག་
འཚལ་ཏེ། །རྣལ་འབྱོར་མཆོག་ལུགས་དཔལ་སྡོམ་རྒྱུད་ཀྱི་རྗེས་འབྲངས་ལ། །རང་
བཞིན་ལ་བརྟེན་སྨིན་བྱེད་བླ་མའི་གསུང་བཞིན་དབྱེ། །འདིར་སློབ་དཔོན་དྲིལ་བུ་
ཞབས་ཀྱིས་བློ་མཆོག་ཏུ་གྱུར་པའི་གང་ཟག་གི་དབང་དུ་བྱས་ཏེ་དཔལ་ཧེ་རུ་ཀ་མངོན་
པར་འབྱུང་བ་དང༌། . མངོན་པར་བརྗོད་པའི་རྒྱུད་བླ་མ་ལ་བརྟེན་ནས། བཅོས་
མ་གཉིས་ཀྱི་དཀྱིལ་འཁོར་སྤངས་ནས་རང་བཞིན་གྱིས་གྲུབ་པའི་དཀྱིལ་འཁོར་ལ་
བརྟེན་ཏེ། དབང་གི་བྱ་བ་མདོར་བསྡུས་པ་ལས། ཐོག་མར་འཁོར་ལོ་སུམ་རིམ་
ཞེས་བྱ་བའི་ཚིགས་སུ་བཅད་པ་གཅིག་གིས་རྩོམ་པ་དང་འབྲེལ་པ་ཀླད་ཀྱི་དོན་བསྟན་
ཏེ། དེའང་ཚིགས་སུ་བཅད་པ་ཕྱེད་སྔ་མས་ནི་རང་བཞིན་གྱིས་གནས་པའི་དཀྱིལ་
འཁོར་ལ་ཕྱག་འཚལ་ཞེས་མཆོད་པར་བརྗོད་པ་ཡིན་ལ། ཕྱེད་ཕྱི་མས་ནི་དགོས་
པ་དང་བཅས་པའི་གཞུང་བཤད་པར་དམ་བཅའ་བ་བསྟན་ཏོ། །ཡང་དོན་ཕྱོགས་
གཅིག་ཏུ་བྱས་ཏེ། (༡༡༨)རང་བཞིན་གྱི་དཀྱིལ་འཁོར་ལ་བརྟེན་པའི་དབང་བསྐུར་
བའི་ཆོ་གའི་རིམ་པ་ནི་འདིའི་བརྗོད་པར་བྱ་བའི་དོན་ཏོ། །དེས་སྣོད་དུ་རུང་བར་
-208-

དེའི་དབང་གི་བྱ་བ་མདོར་བསྡུས།
བྱས་ནས་རང་བཞིན་གྱིས་ལུས་ལ་དཀྱིལ་འཁོར་དུ་གྲུབ་ཀྱང་བློ་ལ་དེ་ལྟར་མ་ཤར་བ་
ཤར་བར་བྱེད་པ་ནི་དགོས་པ་སྟེ། དེའང་འཁོར་ལོ་སུམ་རིམ་ཞེས་པ་རྐང་པ་གཉིས་
ཀྱིས་བསྟན་ཏེ། འཁོར་ལོ་ནི་འཁོར་ལོའི་བདག་པོ་སྟེ་གཙོ་བོ་ཡབ་ཡུམ་མོ། །སུམ་
རིམ་ནི་སྐུ་གསུང་ཐུགས་སོ། །རྣལ་འབྱོར་མ་ནི་སྙིང་པོའི་དང་དམ་ཚིག་གི་རྣལ་འབྱོར་
མའོ། །དེ་ལྟར་ལྷ་དྲུག་ཅུ་རྩ་གཉིས་སམ་སུམ་ཅུ་རྩ་བདུན་དག་གིས་ཀྱང་ཁམས་གསུམ་
པའི་སེམས་ཅན་མཐའ་དག་ལ་ངོ་བོ་ཉིད་ཀྱིས་གནས་ཀྱང་། དེ་ལྟར་གནས་པར་བློ་
ལ་མ་གྲུབ་པ་གྲུབ་པར་བྱེད་པ་ནི་དགོས་པའོ། །དེ་ལྟར་གྲུབ་པར་བྱས་ཏེ་ལམ་ལ་
བརྩོན་པར་བྱས་པ་ལས་རྡོ་རྗེ་ཅན་གྱི་གནས་ཐོབ་པར་བྱེད་པ་ནི་དགོས་པའི་ཡང་
དགོས་པའོ། །དེ་དག་གཞུང་འདི་དང་འབྲེལ་བའོ། །དེ་ལྟར་རང་བཞིན་གྱིས་གནས་
པ་དང་། གནས་ཀྱང་དེ་ལྟར་མ་ཤེས་པ་གཉིས་ཀྱིས་འབྲས་བུ་ཐོབ་པར་བྱེད་པ་ལ་
ལམ་གྱིས་མི་ནུས་པ་དང་མི་དགོས་པའི་སྐྱོན་ཡང་མེད་དོ། །དོན་དང་པོའོ། །
ད་ནི་དེ་ཉིད་ཀྱི་དོན་རྒྱས་པར་བསྟན་པའི་ཕྱིར་དང༌། ཆོ་ག་མདོར་བསྡུས་
ཀྱི་སྤྱིའི་དོན་རྣམ་པར་གཞག་པ་བསྟན་པ་ནི། དབང་བསྐུར་དཀྱིལ་འཁོར་སྔོན་
འགྲོ་བར། །རྡོ་རྗེ་འཆང་གིས་བཤད་པ་སྟེ། །འོན་ཀྱང་དཀྱིལ་འཁོར་དེ་རང་
བཞིན། །ཅི་ཡིན་དེ་ནི་འདི་ལྟར་བཤད། །རི་མོར་གནས་པའི་ལས་དང་ནི། །ཐིག་
ལེ་ཚོན་དགྱེའི་རིམ་པ་བསྟན། །འགྲོ་བ་འདི་ཉིད་རང་བཞིན་གྱིས། །གྲུབ་པའི་
དཀྱིལ་འཁོར་གཉིས་མེད་པའོ། །བཅོས་མ་གཉིས་ཀྱི་ངོ་བོ་གང་། །དེ་ནི་གདུལ་
བྱའི་དབང་ལས་འདོད། །མཁས་པའི་བསྒྲུབ་བྱ་དེ་མིན་ཏེ། །ཡང་དག་དོན་
མཐོང་གྲོལ་ཕྱིར་རོ། །འཁོར་ལོ་གསུམ་གྱི་དཀྱིལ་འཁོར་གྲུབ། །དཀྱིལ་འཁོར་ལྷ་
རྣམས་གྲུབ་པའོ། །དེ་ཡི་དབང་བསྐུར་ལ་སོགས་རིམ། །ཅི་ནས་མ་གྲུབ་ཡང་གྲུབ་
བྱེད། །དེ་ཡི་རང་བཞིན་མི་ཤེས་རྣམས། །སྣོད་དུ་བྱ་བར་བཞེད་པ་སྟེ། །དབང་
209

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
བསྐུར་སོགས་རིམ་ཀུན་རྫོབ་ཏུ། །མངོན་སུམ་དུ་ནི་བསྒྲུབ་པའོ། །སློབ་དཔོན་ལ་
སོགས་དབྱེ་བ་ཡིས། ། །དབང་བསྐུར་རྣམ་པ་བཞིར་བཤད་དེ། །ཆུ་ཡི་དབང་སོགས་
དབྱེ་བ་ཡིས། །བཞི་པོ་དེ་ནི་བཅུ་བཞིའོ། །ཞེས་བྱ་བའི་ཚིགས་སུ་བཅད་པ་དྲུག་
དོན་ལྔས་བཤད་པར་བྱ་སྟེ། དབང་བསྐུར་བ་ལ་དཀྱིལ་འཁོར་སྔོན་དུ་འགྲོ་བའི་
འཐད་པ་དང་། དཀྱིལ་འཁོར་གྱི་རབ་ཏུ་དབྱེ་བ་དང༌། དེ་ལ་བཅོས་མ་གཉིས་
སྤངས་ཏེ་རང་བཞིན་ལ་བརྟེན་པའི་ཚུལ་དང༌། དེར་ཀུན་རྫོབ་ཏུ་དབང་བསྐུར་བ་
དགོས་པའི་འཐད་པ་དང་། དབང་གི་དབྱེ་བ་སྤྱིར་བསྟན་པའོ། །དང་པོ་ནི་དབང་
བསྐུར་ཞེས་བྱ་བ་རྐང་པ་གཉིས་ཏེ། དེའང་སྤྱིར་གོ་རིམ་ནི་འབྲས་བུའི་སྔོན་དུ་ལམ་
མངོན་པར་རྟོགས་པ་འགྲོ་དགོས་ཏེ་འབྲས་བུ་དེས་བསྒྲུབས་པའི་འབྲས་བུ་ཡིན་པས་
སོ། །དེའི་སྔོན་དུའང་དབང་བསྐུར་བ་འགྲོ་དགོས་ཏེ། དེས་སྣོད་དུ་རུང་བར་མ་
བྱས་ན་ལམ་གྱི་སྣོད་མ་ཡིན་པས་ལམ་བསྒྲུབས་ཀྱང་འབྲས་བུ་མི་འབྱུང་སྟེ། ཕྱག་
རྒྱ་ཆེན་པོ་ཐིག་ལེའི་རྒྱུད་ལས།། །དབང་མེད་ན་ནི་དངོས་གྲུབ་མེད། །བྱེ་མ་བཙིར་
ཡང་མར་མེད་ལྟར། །གང་ཞིག་རྒྱུད་ལུང་ང་རྒྱལ་གྱིས། །དབང་བསྐུར་མེད་པར་
འཆད་བྱེད་པ། །སློབ་དཔོན་སློབ་མ་ཤི་མ་ཐག །དངོས་གྲུབ་ཐོབ་ཀྱང་དམྱལ་བར་
འགྲོ། ། །དེ་བས་འབད་པ་ཐམས་ཅད་(༡༡༩)ཀྱིས། །བླ་མ་ལ་ནི་དབང་ནོད་ཞུ། །ཞེས་
སོ། །དེའང་དཀྱིལ་འཁོར་སྔོན་དུ་འགྲོ་བར་རྡོ་རྗེ་འཆང་གིས་གསུངས་ཏེ། རྒྱུད་སྡེ་
མཐའ་དག་ནས་དཀྱིལ་འཁོར་མེད་པའི་དབང་བསྐུར་བ་མ་གསུངས་པས་ན་དཀྱིལ་
འཁོར་སྔོན་དུ་འགྲོའོ། །
གཉིས་པ་ནི་དེ་ལ་གང་ཟག་གི་བློའི་བྱེ་བྲག་གི་དཀྱིལ་འཁོར་དེའི་རང་བཞིན་
གྲངས་གསུམ་དུ་འདི་ལྟར་བཤད་དེ། གང་ཟག་དབང་པོ་ཐ་མ་ལ་རས་བྲིས་ལ་སོགས་
པ་ལྷའི་སྐུ་ཕྱག་རྒྱ་ཆེན་པོ་ལྷ་ཞལ་དང་ཕྱག་གི་རྣམ་པ་ཅན་མེད་ན་བློ་ལ་ངེས་ཤེས་
-210

དེའི་དབང་གི་བྱ་བ་མདོར་བསྡུས།
མི་སྐྱེ་བས། རི་མོར་གནས་པའི་ལས་དང་ནི། །ཞེས་གསུངས་སོ། །དེ་ལས་ཅུང་
ཞིག་ཡིད་ཆེས་པར་སླ་བས་ས་ལ་ཐིག་བཏབ་པ་ལ་རྡུལ་ཚོན་གྱིས་ལྷའི་ཕྱག་མཚན་
ལ་སོགས་པའི་དཀྱིལ་འཁོར་ཏེ། ཐིག་ལ་ཚོན་དགྱེའི་རིམ་པ་བསྟན། །ཞེས་པ་
དང་། གང་ཟག་དབང་པོ་རབ་ལ་རང་གི་ལུས་ལ་རང་བཞིན་གྱིས་གྲུབ་པའི་དཀྱིལ་
འཁོར་ཏེ། འགྲོ་བ་འདི་དག་རང་བཞིན་གྱིས། །གྲུབ་པའི་དཀྱིལ་འཁོར་གཉིས་མེད་
པའོ། །ཞེས་པ་དང་གསུམ་མོ། །གཞན་མངོན་བརྗོད་བླ་མ་ལས། མེ་ཏོག་ཚོམ་བུའི་
དཀྱིལ་འཁོར་ཞེས་བྱ་བ་གསུངས་པ་དེ་ནི་གང་ཟག་དབང་པོ་འབྲིང་གི་དབང་དུ་བྱས་
པའི་དཀྱིལ་འཁོར་དུ་བསྡུའོ། །
གསུམ་པ་ནི་དེ་ལྟར་དཀྱིལ་འཁོར་གསུམ་ལས་འདིར་གཉིས་པོ་མ་བསྟན་པ་
ནི། བཅོས་མ་གཉིས་པོ་གདུལ་བྱ་རྟོགས་ལྡན་གྱི་གང་ཟག་འབྲིང་དང་ཐ་མའི་
དབང་དུ་བྱས་པ་ཡིན་ནོ། །འདིར་རྟོག་པ་བཅོམ་པས་གང་ཟག་རབ་མཁས་པའི་
བྱ་བ་ཡིན་པས་གཉིས་མ་ཡིན་ཏེ། རང་བཞིན་གྱི་དཀྱིལ་འཁོར་གྱི་དོན་མཐོང་བས་
གྲོལ་བའི་ཕྱིར། རང་བཞིན་གྱི་དཀྱིལ་འཁོར་ཉིད་ཇི་ལྟར་གྲུབ་སྙམ་པ་ལ། འཁོར་
ལོ་གསུམ་གྱི་རྟེན་གྱི་དཀྱིལ་འཁོར་རང་བཞིན་གྱིས་ལུས་ལ་གྲུབ་སྟེ། དཔལ་ཁ་སྦྱོར་
ཐིག་ལེ་ལས། རྐང་པའི་མཐིལ་དུ་རྩོམ་ཆེན་རླུང་། །ཞེས་བྱ་བ་ནས། ལུས་ཀྱི་དཀྱིལ་
འཁོར་ཉིད་དུ་བརྗོད། །ཅེས་བྱ་བའི་བར་དུ་གསུངས་པས་རྟེན་ལུས་གྲུབ་ལ། དཀྱིལ་
འཁོར་གྱི་བརྟེན་པ་ལྷ་རྣམས་ཀྱང་གྲུབ་སྟེ། ལུས་ཀྱི་རྩ་དང་ཁམས་དྭངས་མ་ལྷའི་ངོ་
བོ་ཡིན་ཏེ། འདི་དག་གནས་སུ་མཁའ་འགྲོ་མ། །རྩ་གཟུགས་མཛེས་པས་ཡང་དག་
གནས། །ཞེས་གསུངས་སོ། །
བཞི་པ་ནི་གལ་ཏེ་དེ་ལྟར་ངོ་བོ་ཉིད་ཀྱིས་ལུས་ལ་དཀྱིལ་འཁོར་གྲུབ་ན་དབང་
སྐུར་མི་དགོས་ལ་ངོ་བོ་ཉིད་ཀྱིས་མ་གྲུབ་ན། གྲུབ་པར་བསམས་པས་འབྲས་བུ་མི་
-211

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
འབྱུང་སྟེ། སྤྲང་པོ་རྒྱལ་པོར་རློམ་པ་དང་མཚུངས་སོ་སྙམ་པ་ལ། མ་ཡིན་ཏེ་ངོ་བོ་
ཉིད་ཀྱིས་གྲུབ་པས་སྔར་མ་གྲུབ་པ་ཞིག་ལ་ཕྱིས་གྲུབ་པར་བྱེད་པ་མ་ཡིན་ལ། ངོ་བོ་
ཉིད་ཀྱིས་གྲུབ་ཀྱང་དབང་བསྐུར་བ་ལ་སོགས་པའི་སྒོ་ནས་བློ་ལ་གྲུབ་པར་མ་ཤེས་
པ་རྣམས་ལ་མ་གྲུབ་པ་གྲུབ་པར་བྱེད་པ་ཡིན་པས་ན། དེའི་རང་བཞིན་བློ་ལ་
གྲུབ་པར་མི་ཤེས་པ་རྣམས་ལ་བློ་ལ་གྲུབ་པར་བྱས་ནས་སྣོད་དུ་བྱ་བར་བཞེད་པ
ཡིན་ཏེ། དཔེར་ན་དབུལ་པོའི་མལ་འོག་ན་གཏེར་ཡོད་ཀྱང་ཡོད་པར་མ་ཤེས་ན་
དབུལ་བ་ལས་མི་གྲོལ་བ་ལ། དེ་ཡོད་པར་ཤེས་པ་ལ་དབུལ་བ་ལས་གྲོལ་བར་བྱེད་
པ་བཞིན་ནོ། །ལུས་ལ་དཀྱིལ་འཁོར་གྲུབ་པ་དེའང་རང་བཞིན་གྱིས་གྲུབ་པས་དོན་
དམ་པར་དགོས་པ་མེད་ཀྱང་། ཀུན་རྫོབ་ཏུ་བློ་ལ་གྲུབ་པར་བྱེད་པས་གློ་བུར་གྱི་དྲི་
མ་སེལ་བར་བྱེད་པ་ཡིན་ཏེ། དཔལ་ཀྱེ་རྡོ་རྗེ་ལས། སེམས་ཅན་རྣམས་ནི་སངས་
རྒྱས་ཉིད། །འོན་ཀྱང་གློ་བུར་དྲི་མས་བསྒྲིབས། །དེ་བསལ་ནས་ནི་སངས་རྒྱས་
ཉིད། །ཅེས་གསུངས་སོ། །
ལྔ་པ་ནི་དེ་ལྟར་མི་གསལ་བ་གསལ་བར་(༡༢༠)བྱེད་པའམ། བློ་ལ་མ་གྲུབ་པ་
གྲུབ་པར་བྱེད་པའི་དབང་བསྐུར་བའི་གྲངས་ནི། སློབ་དཔོན་ལ་སོགས་དབྱེ་བ་
ཡིས། །བཞི་པོ་དེ་ནི་བཅུ་བཞིའོ། །ཞེས་གསུངས་སོ། །སོགས་ཀྱིས་གསང་དབང་
དང་། ཤེས་རབ་ཡེ་ཤེས་དང་། བཞི་པ་སྟེ་བཞི་ཡིན་ལ། དེ་ལས་ཀྱང་སློབ་
དཔོན་ལ་མེ་ཏོག་ཕྲེང་བ་དང་། ཆུ་དང་། ཅོད་པན་དང༌། རྡོ་རྗེ་དང་། དྲིལ་
བུ་དང༌། མིང་དང་། ཐུན་མོང་གི་བརྟུལ་ཞུགས་དང༌། ཐུན་མོང་མ་ཡིན་པའི་
བརྟུལ་ཞུགས། ལུང་བསྟན། དབུགས་དབྱུང་། གཟེངས་བསྟོད་གསུམ་བློའི་བྱེ་བྲག་
གིས་ཕྱེ་ན་བཅུ་གཅིག་གོ། །ཡང་ན་ཆོ་གའི་བྱ་བ་གཅིག་པས་དེ་གསུམ་ལ་གཅིག་སྟེ་
དགུ། རྡོ་རྗེ་སློབ་དཔོན་དང་བཅུ། དེའི་མཐའ་རྟེན་རྗེས་སུ་གནང་བ་དང་བཅུ་
-212-

དེའི་དབང་གི་བྱ་བ་མདོར་བསྡུས།
གཅིག །དབང་གོང་མ་གསུམ་སྟེ་དེ་ལ་དབྱེ་ན་བཅུ་བཞིའོ། །ཡང་ན་མེ་ཏོག་ཕྲེང་བ་
དང་། སྔགས་ཀྱི་དབང་། ཆུ། ཅོད་པན། རྡོ་རྗེ། དྲིལ་བུ། མིང་བརྟུལ་ཞུགས་
གཉིས་གཅིག །ལུང་བསྟན། དབུགས་དབྱུང་། གཟེངས་བསྟོད། རྡོ་རྗེ་སློབ་དཔོན་
རྗེས་གནང་དང་བཅས་པ་དང༌། དབང་གོང་མ་གསུམ་སྟེ་བཅུ་བཞིའོ། །སློབ་དཔོན་
འདི་ཉིད་ཀྱི་དགོངས་པའང་དེ་ཉིད་ཡིན་པར་མངོན་ནོ། །
ད་ནི་དང་པོར་རེ་ཞིག་ཅེས་པ་ལ་སོགས་པས་གཞུང་གི་དོན་དངོས་བསྟན་
ཏེ། དེ་ལ་དང་པོ་རེ་ཞིག་ཅེས་པ་ལ་སོགས་པས་ནི་དབང་བསྐུར་བའི་སྔོན་རོལ་
དུ་རྡོ་རྗེ་སློབ་དཔོན་བདག་ཉིད་ཀྱི་ལུས་འཁོར་ལོ་གསུམ་ལ་སོགས་པའི་ལྷ་སོ་བདུན་
གྱི་རང་བཞིན་ཡིན་པར་ཤེས་པར་བྱ་སྟེ། དེ་ལྟ་བུའི་དཀྱིལ་འཁོར་དུ་སློབ་མའང་
དེ་ལྟ་བུའི་རང་བཞིན་དུ་འཇུག་པ་ཡིན་པར་ཤེས་པར་བྱས་ལ་བཅོས་མ་གཉིས་ཀྱི་
བདག་ཉིད་ཅན་གྱི་བསྙེན་པ་དང་། ས་ཆོག་དང་སའི་ལྷ་མོའི་སྟ་གོན་དང་། ལྷ་
སྟ་གོན་དང་སློབ་མ་སྟ་གོན་རྣམས་དོར་ཏེ་དབང་གི་སྐབས་སུ་བུམ་པ་དགོས་པའི་
ཕྱིར་བུམ་པ་སྟ་གོན་ཙམ་ལ་བརྟེན་ཏེ་ཆོ་ག་ཐམས་ཅད་བསྒྲུབ་པར་བྱའོ། །ཞེས་
གསུངས་ཏེ། གཞན་དེ་དག་ཅིས་མི་དགོས་ན་སློབ་དཔོན་གྱིས་རང་གི་ལུས་ལ་ལྷ་
སོ་བདུན་གྱི་དཀྱིལ་འཁོར་ངོ་བོ་ཉིད་ཀྱིས་གྲུབ་པར་ཤེས་པས་དེ་ལྟར་ངོ་བོས་གྲུབ་
པ་ལ་ལྷ་མཉེས་པར་བྱེད་པའི་བསྙེན་པ་མི་དགོས་ཤིང་དེ་ལྟར་བདག་དང་སློབ་མའི་
ལུས་ལ་དཀྱིལ་འཁོར་ངོ་བོས་གྲུབ་པར་ཤེས་ཙམ་ན། ཕྱིའི་དཀྱིལ་འཁོར་མི་དགོས་
པའི་ཕྱིར་ས་ཆོག་དང་སའི་ལྷ་མོ་སྟ་གོན་མི་དགོས་ལ། དེ་ཉིད་ཀྱི་ཕྱིར་ལྷ་སྟ་གོན་
ཡང་མི་དགོས་པར་ཤེས་ལ། དེ་བཞིན་དུ་སློབ་མ་ལ་གྲུབ་པར་ཤེས་པས་སློབ་མ་
སྟ་གོན་མི་དགོས་པར་ཤེས་དགོས་ཏེ། དེ་ལྟར་དེ་རྣམས་རྡོ་རྗེ་སློབ་དཔོན་གྱིས་གོ་
དགོས་ཀྱི། མ་གོ་ན་མི་ཤེས་པའམ། རྨོངས་པ་ཞེས་བྱ་བ་ཡིན་པས་ཕྱིན་ཅི་ལོག་ཏུ་
-213-

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གསུམ་པ།
འགྱུར་ལ། སློབ་དཔོན་གྱིས་དེ་ལྟར་ཤེས་ཤིང་གོ་ན་ནི་དེ་རྣམས་མི་དགོས་པ་ཁོ་ན་
ཡིན་པས་དེ་ལྟར་ཤེས་པར་བྱ་བ་གལ་ཆེའོ། །དེ་ལ་ལུས་ཀྱི་དཀྱིལ་འཁོར་ལ་བརྟེན་
ཏེ་གཞན་ནམ་བདག་ཉིད་དམ་ཚིག་གསོ་བའི་ཆོ་གའི་རིམ་པ་བླ་མ་བརྒྱུད་པའི་བཀའ་
གདམས་ཀྱིས་གསུང་པ་ནི། དུས་ཁྱད་པར་ཅན་ཚེས་བཅུ་ཕྲག་གཉིས་སམ་ནམ་ཡང་
རུང་བ་ལ་གནས་ཁང་བྱི་དོར་བྱ་བ་དང་། རྒྱན་དང་རྟེན་དགྲམ་པ་དང་། མཆོད་
པ་དང་གཏོར་མ་བཤམ་པ་ལ་སོགས་པ་ཚེས་བཅུའི་མཆོད་པ་ཇི་ལྟ་བ་དང་ཁྱད་པར་
མེད་ལ། འདིར་ཁྱད་པར་དུ་སྟ་གོན་གྱི་དོད་འོག་ཏུ་དགོས་པ་སྔར་འཚོག་ཆས་བྱ་
བ་ལ། གྲུབ་ན་བུམ་པ་གསུམ། མ་གྲུབ་ན་དྲི་མ་ཁྲུས་ཀྱི་བུམ་པ་ལས་(༡༢༡)ཐམས་
ཅད་པར་བསྡུས་ལ་རྣམ་རྒྱལ་དང་གཉིས་བྱ་སྟེ། གས་ཆག་དང་ནག་པོ་ར་རི་མེད་པ་
གཙང་མ་ལེགས་པར་བཀྲུས་ལ། རྣམ་པར་རྒྱལ་བའི་བུམ་པ་ལ་རིགས་ལྔའི་མཚན་
མ་བྲི། ལས་ཐམས་ཅད་པ་ལ་སྣ་ཚོགས་རྡོ་རྗེ་བྲི། མགུལ་ཆིངས་པྲོག་ལྔ་པ་བྱས་ལ་
བཅིང་། ཞལ་བཞི་པའི་སྔགས་བཟླ་ཞིང་གུ་གུལ་གྱིས་བདུག །ཡུངས་ཀར་གྱིས་
བྲབས་ཏེ་བགེགས་བསྐྲད། སྨན་ལྔ་འབྲུ་ལྔ་རིན་ཆེན་ལྔ་གཞུག །དྲི་ཞིམ་པོའི་ཆུ་
བདུད་རྩི་ལྔ་བསྲེས༌པས་བཀང་སྟེ། ཤིང་ལོ་རློན་པས་ཁ་བརྒྱན་ཏེ་རྣམ་རྒྱལ་གྱི་བུམ་
པའི་སྟེང་དུ་དུང་ཆོས་སམ་ཐོད་པར་དྲི་ཞིམ་པོའི་ཆུ་དང་བདུད་རྩི་ལྔ་བསྲེས་པ་བཞག་
ལ་དེར་རྡོ་རྗེ་ལ་གཟུངས་ཐག་བཏགས་པའང་བཞག །བུམ་པ་གཉིས་ཁྲིའམ་མཎྜལ་
ལམ་རས་སམ་ཀུ་ཤའི་སྟེང་དུ་བཞག་གོ། །གཞན་ཡང་གདོང་གཡོགས་དང་། མེ་
ཏོག་ཕྲེང་བ་དང༌། ཁ་ཊཱཾ་ག་དང༌། ཌ་མ་རུ་དང༌། ཚངས་སྐུ་ལ་སོགས་པ་འོག་
ཏུ་ཉེ་བར་མཁོ་བ་ཐམས་ཅད་འཚོག་ཆས་བྱས་ལ་སྟ་གོན་དང་ཚུ